[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Cronfa Adeiladu Capasiti mewn Cymunedau Arfordirol"}, {"text_idx": "#000008", "text": "Bydd y Gronfa Adeiladu Capasiti mewn Cymunedau Arfordirol yn galluogi cymunedau i weithredu yn ardaloedd arfordirol Cymru i gefnogi\u2019r gwaith o adfer natur a chynaliadwyedd."}, {"text_idx": "#000009", "text": "Bydd cyllid yn cael ei ddosbarthu drwy\u2019r Partneriaethau Natur Lleol a bydd prosiectau\u2019n cael eu rhedeg mewn partneriaeth a\u0302 Chydlynydd y Bartneriaeth leol."}, {"text_idx": "#000010", "text": "Nod y Gronfa yw meithrin gallu ar gyfer partneriaid cymunedol, gan eu helpu i gyflawni camau gweithredu cynaliadwy sy\u2019n cefnogi twf ac adferiad mewn ardaloedd morol ac arfordirol lleol. Bydd yn annog cydweithio rhwng rhanddeiliaid, fel cymunedau, busnesau, awdurdodau lleol a chyrff cyhoeddus eraill, ac yn creu rhwydweithiau sy\u2019n meithrin adferiad ac adywiad natur mewn ardaloedd arfordirol."}, {"text_idx": "#000011", "text": "Mae gan y cynllun gyllideb flynyddol o \u00a3500,000 sydd ar gael ar gyfer prosiectau o pum mis neu fwy sy\u2019n werth o \u00a320,000 o leiaf. Rhaid i bob cais gael ei gwblhau erbyn 31 Mawrth 2025."}, {"text_idx": "#000012", "text": "Mae Llywodraeth Cymru yn ariannu\u2019r cynllun o 2023-25 ymlaen, gan adeiladu ar ei buddsoddiad mewn adfer natur drwy\u2019r Partneriaethau Natur Lleol. Gwneir ceisiadau drwy\u2019r Partneriaethau Natur Lleol, a CGGC sy\u2019n rheoli\u2019r cyllid a\u2019r gwaith cydlynu cyffredinol."}, {"text_idx": "#000013", "text": "Gall unrhyw bartneriaid newydd neu gyfredol sydd a\u0302 diddordeb mewn cefnogi eu cymunedau arfordirol wneud cais. I wneud cais, bydd angen i chi gysylltu a\u0302 Chydlynydd eich Partneriaeth Natur Leol a fydd yn gweithredu fel y prif ymgeisydd am y cyllid. I gael rhagor o wybodaeth anfonwch e-bost at lnpcymru@wcva.cymru"}, {"text_idx": "#000017", "text": "Twf cynaliadwy ac arallgyfeirio yng nghymunedau arfordirol Cymru\nHelpu cymunedau arfordirol Cymru i gael mynediad at y gronfa grant a chyllid priodol arall drwy ddarparu cyngor a chymorth a datblygu rhwydwaith o randdeiliaid allweddol i rannu gwybodaeth am bynciau morol ac arfordirol"}, {"text_idx": "#000019", "text": "Cefnogi gweithgareddau a chamau gweithredu sy\u2019n adfer ac yn gwella natur\nCanolbwyntio ar gefnogi grwpiau a dangynrychiolir a chymunedau difreintiedig ledled Cymru\nAnnog cyfranogiad ac ymgysylltiad cymunedol i alluogi pobl i brofi a gwerthfawrogi natur, a fydd yn helpu i arwain at gefnogi mentrau ehangach a mwy o faint ar draws cymunedau"}, {"text_idx": "#000020", "text": "Ar ddechrau 2023, ariannwyd 14 o brosiectau peilot i brofi beth allai buddsoddiad yn y maes hwn ei gyflawni. Dyma rai enghreifftiau o sut defnyddiwyd y cyllid."}, {"text_idx": "#000021", "text": "Ymddiriedolaeth Natur De a Gorllewin Cymru"}, {"text_idx": "#000022", "text": "Cyfranogwyr mewn gweithdy ym Mhorthcawl yn trafod pethau sy\u2019n rhwystro\u2019r gymuned rhag cefnogi\u2019r amgylchedd lleol"}, {"text_idx": "#000025", "text": "Cyfathrebu gwael a theimlad nad oes neb yn gwrando\nPobl yn teimlo nad oes ganddynt yr wybodaeth na\u2019r gallu i chwarae eu rhan mewn materion morol ac arfordirol"}, {"text_idx": "#000026", "text": "Daethant a\u0302 gwirfoddolwyr a rhanddeiliaid lleol ynghyd ym Mhorthcawl ac Aberporth, pobl na fyddent o bosib wedi ymwneud a\u0302 gweithgareddau amgylcheddol lleol o\u2019r blaen, megis ffermwyr, busnesau lleol, a swyddogion heddlu cymunedol."}, {"text_idx": "#000027", "text": "Dysgodd y cyfranogwyr lawer gan ei gilydd, er enghraifft sut gallai busnesau gefnogi gweithgareddau cymunedol, a\u2019r pwysau sy\u2019n wynebu busnesau lleol nad yw\u2019r gymuned o bosib yn ymwybodol ohonynt."}, {"text_idx": "#000028", "text": "Roedd y prosiect yn creu lle da i bobl rwydweithio a rhannu\u2019r gweithgareddau cynaliadwyedd a oedd yn cael eu harwain gan y gymuned, ond roeddent hefyd yn nodi bod angen cydlynu\u2019n well a mwy o gefnogaeth ar gyfer \u2018gweithredu cymunedol cynaliadwy\u2019 yn yr ardal."}, {"text_idx": "#000029", "text": "Ffilmiau Arfordir Sir y Fflint"}, {"text_idx": "#000031", "text": "Roedd perygl i\u2019r gwaith da a wnaed gan wirfoddolwyr, mudiadau a busnesau lleol gael ei daflu i\u2019r cysgod gan droseddau yng Nghei Connah yn Sir y Fflint. I fynd i\u2019r afael a\u0302 hyn, ceisiodd prosiect a gynhaliwyd gan Bartneriaeth Natur Leol Sir y Fflint arddangos manteision ymgysylltu ag ardaloedd arfordirol lleol drwy gynhyrchu ffilmiau sy\u2019n cynnwys rhanddeiliaid lleol."}, {"text_idx": "#000032", "text": "Roedd y prosiect yn cynnwys 40 a mwy o wirfoddolwyr, yn ogystal a\u0302 pherchnogion busnesau lleol, ac roedd wedi ffilmio amrywiaeth o randdeiliaid fel cogydd lleol, pysgotwyr, yr RNLI (Sefydliad Brenhinol y Badau Achub), a dylanwadwr o\u2019r ardal."}, {"text_idx": "#000033", "text": "Roedd y bobl a gymerodd ran yn y prosiect yn rhyfeddu at y bywyd gwyllt sydd i\u2019w gael mewn ardal sy\u2019n cael ei hystyried yn ardal drefol. Arweiniodd y prosiect at ddarganfod madfallod ar hen safle tirlenwi, ac arweiniodd hynny at gynlluniau i greu cynefin naturiol ar gyfer y tir bridio drwy\u2019r Ymddiriedolaeth Cadwraeth Amffibiaid ac Ymlusgiaid."}, {"text_idx": "#000034", "text": "Roedd ffilmio gyda RNLI y Fflint hefyd wedi galluogi\u2019r mudiad i dynnu sylw at beryglon yr aber, annog pobl i\u2019w ddefnyddio\u2019n ddiogel, a hyrwyddo gwaith eu ti\u0302m o wirfoddolwyr."}, {"text_idx": "#000035", "text": "I wneud cais i\u2019r Gronfa Adeiladu Capasiti mewn Cymunedau Arfordirol, cysylltwch a\u0302\u2019ch Partneriaeth Natur Leol, neu anfonwch neges e-bost i lnpcymru@wcva.cymru i gael rhagor o wybodaeth. Y dyddiad cau ar gyfer derbyn ceisiadau i\u2019r rownd gyntaf yw 22 Medi 2023."}]